b'\n_START_ARTICLE_\nParcul Na\xc8\x9bional Serengeti\n_START_PARAGRAPH_\n2\xc2\xb019\xe2\x80\xb251\xe2\x80\xb3S 34\xc2\xb050\xe2\x80\xb20\xe2\x80\xb3EParcul Na\xc8\x9bional Serengeti este situat \xc3\xaentr-o regiune de savan\xc4\x83 african\xc4\x83 din Tanzania de nord, la est de Lacul Victoria \xc8\x99i se \xc3\xaentinde p\xc3\xa2n\xc4\x83 la grani\xc8\x9ba din sudul Kenyei. Parcul ocup\xc4\x83 o suprafa\xc8\x9b\xc4\x83 de  30.000\xc2\xa0km\xc2\xb2. Parcul este celebru pentru cea mai mare migra\xc8\x9bie anual\xc4\x83 de mamifere din lume: peste 1.5 milioane de antilope gnu, 250.000 zebre, precum \xc8\x99i pentru numero\xc8\x99ii s\xc4\x83i crocodili Nil.\n_START_SECTION_\nA\xc8\x99ezare\n_START_PARAGRAPH_\nDenumirea de \xe2\x80\x9eSerengeti\xe2\x80\x9d provine din limba masailor (\xc3\xaen traducere \xe2\x80\x9ec\xc3\xa2mpie nesf\xc3\xa2r\xc8\x99it\xc4\x83\xe2\x80\x9d). Ea are \xc3\xaen mare parte un relief de \xc8\x99es cu vegeta\xc8\x9bie tipic\xc4\x83 savanelor, spre sud apar coline spre nord \xc3\xaen regiunea de c\xc3\xa2mpie apar cr\xc3\xa2nguri de salc\xc3\xa2mi, partea central\xc4\x83 este aproape complet lipsit\xc4\x83 de arbori. Regiunea Ngorongoro din sud-est este o regiune vulcanic\xc4\x83 care a devenit  din anul 1979 patrimoiniu UNESCO. Muntele cel mai \xc3\xaenalt are altitudinea de 1.850 m deasupra n.m. iar zonele mai joase au altitudinea de 950 m deasupra n.m.. Regiunea Serengeti care \xc3\xaenconjoar\xc4\x83 parcul se \xc3\xaentide pe o suprafa\xc8\x9b\xc4\x83 de 14.763\xc2\xa0km\xc2\xb2 este o regiune renumit\xc4\x83 ca rezerva\xc8\x9bie natural\xc4\x83.\n_START_SECTION_\nIstoric\n_START_PARAGRAPH_\nP\xc3\xa2n\xc4\x83 \xc3\xaen timpurile coloniale \xc3\xaen Tanzania n-a fost necesar s\xc4\x83 se ia m\xc4\x83suri de protec\xc8\x9bie a naturii sau a animalelor, deoarece b\xc4\x83\xc8\x99tina\xc8\x99ii v\xc3\xa2nau numai strictul necesar \xc8\x99i nu cauzau poluarea mediului \xc3\xaenconjur\xc4\x83tor. Aceast\xc4\x83 situa\xc8\x9bie se va schimba \xc3\xaen secolul XIX a sosirea coloni\xc8\x99tilor europeni, care dornici de profit au pornit o v\xc3\xa2nare intensiva, cu arme moderne, a animalelor din regiune. Aceast\xc4\x83 interven\xc8\x9bie nedorit\xc4\x83 a omului a dus la dezechilibrul ecologic al regiunii locuite de masai. In anul 1929 a fost creat\xc4\x83 o rezerva\xc8\x9bie natur\xc4\x83 par\xc8\x9bial\xc4\x83 (3.2\xc2\xa0km\xc2\xb2) pentru protejarea popula\xc8\x9biei de lei. Aceast\xc4\x83 zon\xc4\x83 protejat\xc4\x83 va reprezenta baza Parcului Na\xc8\x9bional Serengeti, ce a fost \xc3\xaenfiin\xc8\x9bat \xc3\xaen anul 1951. Pentru a putea constitui Parcul , popula\xc8\x9bia b\xc4\x83\xc8\x99tina\xc8\x99\xc4\x83 masai a fost str\xc4\x83mutat\xc4\x83 \xc3\xaen regiunea Ngorongoro.\n_START_SECTION_\nFlora \xc8\x99i fauna\n_START_PARAGRAPH_\nMilioane de animale str\xc4\x83bat permanent parcul cum ar fi:mari turme de antilope, gazele, zebre, bivoli, lei, gheparzi, elefan\xc8\x9bi, girafe, hiene, c\xc3\xa2ini s\xc4\x83lbatici, hipopotami etc. Dintre cele 500 de specii de p\xc4\x83s\xc4\x83ri care tr\xc4\x83iesc aici enumeram:vulturul,flamingo,stru\xc8\x9bul,barza. Dintre reptile remarc\xc4\x83m specii de crocodili \xc8\x99i \xc8\x99erpi.\n_START_SECTION_\nConflicte\n_START_PARAGRAPH_\nProtejarea arealului destinat animalelor s\xc4\x83lbatice, a dus la limitarea spa\xc8\x9biilor de p\xc4\x83\xc8\x99unat a masailor. Popula\xc8\x9bia b\xc4\x83\xc8\x99tina\xc8\x99\xc4\x83 fiind mutat\xc4\x83 \xc8\x99i interzic\xc3\xa2ndu-se folosirea p\xc4\x83\xc8\x99unilor din regiunea parcului. Pentru ameliorarea situa\xc8\x9biei localnicilor s-au luat m\xc4\x83suri de \xc3\xaembun\xc4\x83t\xc4\x83\xc8\x9bire a nivelului de trai al locuitorilor de la grani\xc8\x9bele parcului. In ultimul timp pentru a fi cointeresa\xc8\x9bi b\xc4\x83\xc8\x99tina\xc8\x99ii \xc3\xaen men\xc8\x9binerea parcului, din r\xc3\xa2ndul lor sunt angaja\xc8\x9bi \xc3\xaengrijitori \xc8\x99i paznici ai parcului.'